А як змяніўся дзіцячы рэпертуар! Яшчэ некалькі гадоў таму гэта былі, з аднаго боку, вельмі простыя, літаральна на некалькі нотаў, песенькі, выканаўцы якіх ні на што не прэтэндавалі. Другую частку складалі цалкам дарослыя кампазіцыі, якіх з гадамі станавілася ўсё болей. Што ні кажыце, а дзеці добра ўмеюць капіраваць, хаця і выглядаюць у ролі гэткіх “сталых зорак” не заўсёды натуральна — часам нягегла, камічна, а то і ўвогуле парадыйна.